Il-laqgħa ta’ talb għall-paċi fil-Lvant Nofsani bejn il-Papa Franġisku, il-President Iżraeljan Shimon Peres u l-President Palestinian Mahmoud Abbas se ssir il-Ħadd, 8 ta’ Ġunju fil-Vatikan. Il-papa stieden liż-żewġ mexxejja jingħaqdu miegħu fit-talb meta żar l-Art Imqaddsa. Nhar l-Erbgħa, waqt l-udjenza ġenerali, sejjaħ liż-żewġ mexxejja bħala nies li jridu l-paċi u talab lill-Kattoliċi kollha madwar id-dinja jingħaqdu magħhom waqt it-talb ħalli jintemm il-konflitt bejn l-Iżraeljani u l-palestinjani.